b"\n_START_ARTICLE_\nArgentina als Jocs Paral\xc3\xadmpics de Se\xc3\xbcl 1988\n_START_PARAGRAPH_\nLa participaci\xc3\xb3 d\xe2\x80\x99Argentina als Jocs Paral\xc3\xadmpics de Se\xc3\xbcl va ser la vuitena actuaci\xc3\xb3 paral\xc3\xadmpica dels esportistes argentins en la, tamb\xc3\xa9, vuitena edici\xc3\xb3 dels Jocs Paral\xc3\xadmpics. La delegaci\xc3\xb3 argentina es va presentar en cinc esports (nataci\xc3\xb3, atletisme, tennis de taula, basquetbol en cadira de rodes i esgrima en cadira de rodes), amb 34 esportistes (16 dones), la major delegaci\xc3\xb3 enviada fins a aquest moment. Argentina va competir en 31 esdeveniments. _NEWLINE_L'equip paral\xc3\xadmpic va obtenir set medalles (cinc de plata i dues de bronze). Lluny de les fites del per\xc3\xadode 1960-1980 i encara sense obtenir cap medalla d'or, es va recuperar parcialment de la baixada soferta a Nova York 1984, a la qual va conc\xc3\xb3rrer amb amb prou feines sis esportistes, sense cap dona i en la que no va obtenir cap medalla._NEWLINE_Argentina va ocupar la 39a posici\xc3\xb3 al medaller general, sobre 60 pa\xc3\xafsos participants._NEWLINE_La delegaci\xc3\xb3 argentina va obtenir medalles en atletisme (cinc) i nataci\xc3\xb3 (quatre). Destacaren individualment Carlos Maslup amb quatre medalles en nataci\xc3\xb3 i atletisme, Jos\xc3\xa9 Daniel Haylan amb tres medalles en atletisme i Beatriz Greco amb dues medalles en nataci\xc3\xb3. Els homes van guanyar set medalles i les dones van guanyar dos medalles.\n_START_SECTION_\nAtletisme\n_START_PARAGRAPH_\nL'equip d'atletisme va obtenir cinc medalles, quatre de plata i una de bronze obtingudes per Jos\xc3\xa9 Daniel Haylan (tres medalles de plata en les proves de llan\xc3\xa7ament de bala, de disc i de clava a la classe 1A) i per Carlos Maslup (una medalla de plata esl\xc3\xa0lom en cadira de rodes i dues de bronze en llan\xc3\xa7aments de disc i de clava, de la classe 1A). Maslup obtindria tamb\xc3\xa9 dues medalles en nataci\xc3\xb3.\n_START_SECTION_\nNataci\xc3\xb3\n_START_PARAGRAPH_\nL'equip de nataci\xc3\xb3 va obtenir quatre medalles, tres de plata i una de bronze, obtingudes per Carlos Maslup (medalles de plata a les proves de 25 m pit i 75 m medley individual a la classe 1A) i per Beatriz Greco (una medalla de plata en 100 m pit i 200 m medley individual de la classe sis). Maslup va obtenir tamb\xc3\xa9 tres medalles en atletisme."